Legal Document

Category: 18

Text:
15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 392 της 27/29 Μαΐου 1965 (ΦΕΚ Α΄ 92) Περί αναθεωρήσεως του υπ’ αριθ. 123/1965 Β.Δ/τος, περί διατηρήσεως και συνθέσεως συμβουλίων και επιτροπών του Ταμείου Ασφαλίσεως Συμβολαιογράφων. ΄Εχοντες υπ’ όψιν: 1)Τας διατάξεις των άρθρ. 4 και 5 του Ν.Δ. 4352/64 «περί διατάξεων αφορωσών τους δημοσίους υπαλλήλους ως και περί καταργήσεως συμβουλίων, επιτροπών κλπ.», 2)τας διατάξεις της παρ. 3 του άρθρ. 14 του Νόμ. 4459/1965 «περί τροποποιήσεως των διατάξεων περί φορολογίας μεταβιβάσεως ακινήτων κλπ.», 3)τας διατάξεις του άρθρ. 1 του Ν.Δ. 827/1941 «περί αντικαταστάσεως του άρθρ. 2 του Α.Ν. 879/1937», ως ετροποποιήθησαν υπό των διατάξεων του άρθρ. 2 του Νόμ. 572/ 1943, και 3)την σχετικήν γνωμοδότησιν του Συμβουλίου της Επικρατείας, προτάσει του Προέδρου του Ημετέρου Υπουργικού Συμβουλίου και των Υπουργών Συντονισμού, Δικαιοσύνης και Οικονομικών, απεφασίσαμεν και διατάσσομεν: ΄Αρθρ.1.-1.Το Διοικητικόν Συμβούλιον του Ταμείου Ασφαλίσεως Συμβολαιογράφων διατηρείται, η δε σύνθεσις αυτού καθορίζεται ως ακολούθως: α)Εκ του εκάστοτε Διευθυντού Συμβολαιογραφείων Υποθηκοφυλακείων του Υπουργείου Δικαιοσύνης, ως Προέδρου. β)Εκ τεσσάρων συμβολαιογράφων. γ)Εξ ενός συνταξιούχου συμβολαιογράφου, έχοντος 25ετή υπηρεσίαν συμβολαιογράφου. δ)Εξ ενός δικηγόρου εν ενεργεία ή συνταξιούχου. ε)Εξ ενός ανωτέρου υπαλλήλου της Τραπέζης της Ελλάδος. 2.Τα υπό στοιχ. β΄ και γ΄ μέλη, ως και αναπληρωματικά τούτων επιλέγονται εκ πίνακος καταρτιζομένου κατά τριετίαν υπό του Συμβολαιογραφικού Συλλόγου Εφετείων Αθηνών – Αιγαίου - Δωδεκανήσου εντός μηνός από της εγγράφου προς τούτο προσκλήσεως του εποπτεύοντος Υπουργείου, εφ’ ω περιλαμβάνονται τριπλάσιος αριθμός των διοριστέων. Ο ούτω καταρτιζόμενος πίναξ ισχύει δι’ ολόκληρον την τριετίαν προς συμπλήρωσιν των τυχόν δημιουργουμένων κενών. Το υπό στοιχ. ε΄ μέλος υποδεικνύεται μετά του αναπληρωτού του υπό της Διοικήσεως της Τραπέζης της Ελλάδος, εντός μηνός από της εγγράφου προς τούτο προσκλήσεως. Εν περιπτώσει μη εγκαίρου κατά τα ανωτέρω υποδείξεως ο εποπτεύων Υπουργός διορίζει τα ως άνω μέλη κατά την κρίσιν του. 3.Πάντα τα μέλη του Διοικητικού Συμβουλίου μετά των αναπληρωτών αυτών, διορίζονται δι’ αποφάσεως του Υπουργού Δικαιοσύνης, δημοσιευομένης εις την Εφημερίδα της Κυβερνήσεως. Δια της αυτής αποφάσεως καθορίζεται και η χρονολογία ενάρξεως της θητείας. 4.Η θητεία των μελών του Διοικητικού Συμβουλίου καθορίζεται τριετής. Μέλη του Διοικητικού Συμβουλίου διοριζόμενα εις αντικατάστασιν ετέρων προ της λήξεως της θητείας τούτων, διανύουσι το υπόλοιπον της θητείας των αντικαθισταμένων μελών. 5.Ο Διευθυντής του Ταμείου μετέχει των συνεδριάσεων του Διοικητικού Συμβουλίου άνευ ψήφου εισηγούμενος τα προς συζήτησιν θέματα. Γραμματεύς του Διοικητικού Συμβουλίου ορίζεται δια πράξεως του Προέδρου αυτού είς εκ των ανωτέρω υπαλλήλων του Ταμείου. (Μετά τη σελ. 444,16(δ) Σελ. 444,161 Τεύχος 1179-Σελ. 61 Ταμείο Προνοίας Συμβολαιογράφων 6.Ε.ε.14-15 6.Ε.ε.15 Ταμείο Προνοίας Συμβολαιογράφων ΄Αρθρ.2.-1.Η υπό της παρ. 5 του άρθρ. 17 του από 24.9.1958 Β.Δ/τος «περί συστάσεως Κλάδου Υγείας παρά τω Τ.Α.Σ.» ως ετροποποιήθη μεταγενεστέρως προβλεπομένη Επιτροπή Παροχών του Κλάδου Υγείας του Ταμείου διατηρείται, η δε σύνθεσις αυτής καθορίζεται ως ακολούθως: α)Εκ του Προέδρου του Διοικητικού Συμβουλίου του Ταμείου, αναπληρουμένου εν περιπτώσει κωλύματος ή απουσίας υπό του αντιπροέδρου. β)Εκ δύο μελών του Διοικητικού Συμβουλίου εξ ων είς τουλάχιστον εκ των ησφαλισμένων εις το Ταμείον οριζομένων μετά των αναπληρωτών αυτών δι’ αποφάσεως του Διοικητικού Συμβουλίου. γ)Εκ του εκάστοτε Τμηματάρχου προϊσταμένου του τμήματος συμβολαιογράφων και υποθηκοφυλακείων του Υπουργείου Δικαιοσύνης. 2.Των συνεδριάσεων της ανωτέρω Επιτροπής μετέχουν άνευ ψήφου ο αρχίατρος του Ταμείου ως και ο Διευθυντής του Ταμείου εισηγούμενος τα προς συζήτησιν θέματα. Γραμματεύς της Επιτροπής ταύτης ορίζεται είς των υπαλλήλων του Ταμείου δια πράξεως του Προέδρου του Διοικητικού Συμβουλίου αυτού. 3.Αι αποφάσεις της ως άνω Επιτροπής Παροχών Κλάδου Υγείας, ήτις συνεδριάζει παρισταμένων τριών τουλάχιστον εκ των μελών αυτής, εν οις ο Πρόεδρος ή Αντιπρόεδρος του Διοικητικού Συμβουλίου του Ταμείου ή ο αναπληρωτής αυτού λαμβάνονται κατά πλειοψηφίαν των παρόντων εν ισοψηφία υπερισχυούσης της ψήφου του Προέδρου. ΄Αρθρ.3.-Η υπό του άρθρ. 2 του υπ’ αριθ. 123/1965 Β.Δ/τος «περί διατηρήσεως και συνθέσεως Συμβουλίων και Επιτροπών του Ταμείου Ασφαλίσεως Συμβολαιογράφων», προβλεπομένη Υγειονομική Επιτροπή καταργείται. Εις τον Ημέτερον επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος.